РЕПУБЛИКА СРБИЈА АУТОНОМНА ПОКРАЈИНА ВОЈВОДИНА
ГРАД ВРШАЦ

На основу члана 19. Правилника о средствима за подстицање програма или недостајућег дела средстава за финансирање програма од јавног интереса која реализују удружења у области социјалне и здравствене заштите 
 ( „Службени лист општине Вршац бр 7/18),  Комисија за спровођење Јавног конкурса за доделу средстава удружењима у области социјалне и здравствене заштите
 
р  а с п  и  с  у ј е

ЈАВНИ КОНКУРС
за подстицање програма или недостајућег дела средстава за финансирање програма од јавног интереса која реализују удружења у области социјалне и здравствене заштите

За финансирање пројеката/програма у области унапређења  социјалне  и здравствене заштите  у Граду Вршцу за другу  половину текуће 2019. године у укупном износу од 1.750.000,00 динара.

Град Вршац ће расподелом средстава подстаћи реализацију пројеката/програма из области социјалне и здравствене заштите од јавног интереса за Град Вршца и то оне који имају за циљ: 
-	очување и унапређење положаја социјално осетљивих  категорија грађана,
-	развој инклузије и социјалне укључености,
-	интеграцију  у локалну заједницу,
-	увођење и унапређење иновативних активности и програма,
-	унапређење положаја рањивих и маргинализованих појединаца и група,
-	подршку особама  са инвалидитетом за самостални живот, укључивање у заједницу и интеграција  у окружењу,
-	унапређење положаја и подршку  особама са инвалидитетом са сензорним, телесним или менталним оштећењима (слепа лица,  глува и наглува лица, парапрелегична или квадриплегична лица,  ратни војни инвалиди...), чија удружења делују на територији Града Вршца и/или су удружена у савезе на покрајинском и/или републичком  нивоу најмање 6 месеци у претходној календарској години,
-	унапређење положаја Рома, 
-	унапређење живота старих лица,
-	унапређење положаја деце са сметњама у развоју, деце без родитељског старања и заштиту деце од злостављања и занемаривања,
-	унапређење положаја младих кроз усвршавање у вештинама,
-	организовање  манифестација  особа с инвалидитетом,
-	програм мора бити у складу са Стратегијом социјалне заштите Града Вршца
-	промоцију здравља и превенцију болести у области јавног здравља,
-	заштита и унапређење здравља посебно осетљивих група становништва,
-	здравствено васпитање становништва,
-	унапређење положаја и подршка зависницима, леченим од  психоза или оболелима од ХИВ-а,
-	организовање манифестација  из здравствене области,
-	организовање здравствено-промотивних  кампања ,
-	организовање едукативних  садржаја  оболелих особа.

Удружења могу поднети пријаве за суфинансирање програма појединачно или удружена са другим удружењима (партнерски програм).

О п ш т и	у с л о в и	к о н к у р с а

1.	Право учешћа на Конкурсу имају  удружења уписана у регистар надлежног органа у складу са законом и која делују на територији Града Вршца најмање 6 месеци у предходној календарској години, као и  удружење означено у свом називу као органиазција или савез, регисторвано  код надлежног државног органа која делује у скалду са законом и делује на територији Града Вршца најмање 6 месеци у претходној календарској години.

2.	Критеријуми за доделу средстава:

Избор програма који ће се финансирати  средствима буџета Града Вршца врши се применом следећих критеријума:
1) референце пријаве: пријава  на конкурс на прописаном обрасцу, коришћење других прописаних образаца, благовременост пријаве, потпуност документације  приложене уз пријаву, ажурност података; 
2) референце удружења: удружење регистровано у регистру надлежног органа, удружење које своју делатност  обавља у области социјалне или здравствене заштите на територији града Вршца или делује као међуопштинско (у којем је укључен Град Вршац), које има седиште на  територији града Вршца, дужина организационог постојања удружења, удруженост у организације или савезе на покрајинском и/или републичком нивоу, особа са посебним потребама, број чланова удружења,  удружење које директно припрема и реализује програм,  није у поступку ликвидације  нити под привременом забраном  обављања делатности, да је уредно извршило своје уговорне обавезе уколико је раније користило буџетска средства и делује на територији града најмање 6 месеци у претходној календарској години;
3) референце програма: да је  у складу са законом, да је у складу са  јавним  конкурсом, да се реализује на територији града Вршца, да се односи на  једну од области из члана 3. овог Правилника,  одрживост програма и   могућност његовог развијања и унапређења, јасно дефенисан циљ, повезаност активности и  постављеног циља, дужина трајања програма у години за коју се додељују средства,  капацитет и искуство одговорних лица за реализацију програма, непостојање  реалне сумње у могућност реализације;
4)  циљеви који се постижу: обим задовољавања јавног интереса, степен унапређења стања у области у којој се спроводи програм, допринос квалитету живота циљне групе и унапређењу њихових права;
5)  суфинансирање програма из других извора: сопствена средства у износу од најмање 10% укупне вредности програма, додељена средства из буџета АП Војводине или Републике средства из фондова  Европске уније,  поклони, донације и слично; 
6) економичност буџета програма: усклађеност буџета са планираним активностима  и предвиђеним трошковима, законитост и  ефикасност коришћења средстава за реализацију  ранијих програма.

Пријаве на Јавни конкурс подносе се у року од 15 дана од објављивања на сајту и огласној табли Града Вршца, а закључно са 03.09.2019. године и на писарници Града Вршца или на адресу Града Вршца, Трг Победе 1. 26300 Вршац, са назнаком 

“За Комисију за спровођење јавног конкурса за доделу средстава удружењима из области социјалне и здравствене заштите.“

Пријава на конкурс подноси се искључиво на обрасцима  који су саставни део конкурсне документације и могу  се наћи на сајту Града Вршац www.vrsac.org.rs или на Писарници Градске  управе у Вршцу Трг Победе 1.

Уз Образац број 1.–Пријава: обавезно се  подноси  сва одговарајућа документација  којом се доказује испуњеност  прописаних  критеријума који се односе на  удружење и програм:
-	програм за  који се тражи  додела средстава, сачињен у складу са Упутством које се односи на пријаву програма/пројекта
-	важећи статут удружења (потписан и са печатом), 
-	овлашћење за заступање удружења издато од статутом овлашћеног лица (уколико пријаву подноси и документацију потписује  заступник/пуномоћник удружења),
-	копија извештаја о реализованим  активностима  у претходној години-уколико су добили средства из буџета Града, (уколико је удружење имало таквих активности) или изјава да активности није било,
-	доказ о чланству у савезу удружења или организацији на покрајинском и/или републичком нивоу  (уколико није утврђено статутом).

Обрасци који се односе  на пријаву  учешћа на конкурсу, означавају се називом и бројем на следећи начин:
Образац број 1- Пријава; Образац број 2 – Изјава о прихватању обавеза  корисника  средстава буџета Града Вршац; Образац број 3 - Изјава о партнерству; Образац број 4 – Пропратно писмо; Образац број 5 - Периодични извештај; Образац број 6  – Извештај о правдању средстава добијених по претходном конкурсу, Образац бр. 7. Изјава о броју чланова удружења.

Изглед и садржина  образаца објављују се као саставни део јавног Конкурса.
Конкурсна документација се не враћа.

3.	Пријаве које се доставе након наведеног рока и са непотпуном документацијом и пријаве послате факсом или електронском поштом, непотписане и неоверене пријаве, као и пријаве корисника којима је Град Вршац претходних година доделио средства за финансирање пројеката, а који нису поднели извештај о реализацији, неће бити разматране.
4.	Поступак за доделу средстава води Комисија за спровођење јавног конкурса за доделу средстава удружењима из области социјалне и здравствене заштите,  која у року који не може бити дужи од 30  дана од истека рока за подношење пријаве, утврђује Бодовну листу вредновања и рангирања пријављених програма. 
5.	Градоначелник доноси Одлуку о избору програма у складу са Правилником о средствима за подстицање програма или недостајућег дела средстава за финансирање програма од јавног интереса која реализују удружења у области социјалне и здравствене заштите (у даљем тексту: Правилник).
6.	 Одлука о додели средстава објављује се  на званичном сајту Града Вршца.
7.	На основу правоснажне Одлуке о додели средстава, Градоначелник закључује уговор са корисником средстава у коме ће се регулисати међусобна права и  обавезе након чега ће се извршити уплата додељених средстава на начин одређен Правилником.
8.	Уколико се  корисник средстава не одазове позиву за закључење уговора  у року од осам  дана од дана пријема позива, сматраће се да је одустало од  додељених средстава.
9.	Комисија задржава право да од подносиоца пријаве, ако се за тим укаже потреба, захтева додатну документацију и додатне информације или да изврши контролу на лицу места, или захтева усмену презентацију пројекта од стране подносиоца, односно захтева испуњење додатних услова.

Јавни конкурс објавити дана  19.08.2019. године.

Комисија за спровођење
 Јавног конкурса за доделу средстава
 удружењима у области социјалне и здравствене заштите